Szlovák Nemzeti Felkelés hídja

A Szlovák nemzeti felkelés hídja (szlovákul: Most SNP, 1993 és 2012 augusztusa között Új híd (szlovákul: Nový Most), helyi neve UFO) a Duna egyik hídja Szlovákia fővárosában, Pozsonyban. A főváros két városrészét köti össze: Óvárosát Pozsonyligetfaluval. Jelképe volt a szocialista városépítészet diadalának, amelynek ára a történelmi zsidó negyed és Váralja lebontása, valamint a Szent Márton-dóm mellőzött szerepe lett. Ez a világ kilencedik legnagyobb egyben hegesztett hídja, s a harmadik legnagyobb ferde pilonos. Az évszázad építménye a hidak kategóriájában Szlovákiában elismerést kapta 2001-ben. Története Miután a Ferenc József hidat 1945. április 2-án felrobbantották és helyébe csak tíz év élettartamra tervezett Öreg híd került, új híd építését határozták el. A három változat az volt, hogy nyugaton építenek hidat (ma ez a Lanfranconi híd), átépítik az Öreg hidat, vagy új helyen a városközpontban emelnek hidat. A nyugati változat volt a kedvezőbb, de azt a határ közelsége miatt a katonai és a belügyminisztériumok nem támogatták. A keleti változat a téli kikötő magasságában volt, de azt nem ítélték elég központi fekvésűnek. A végső, azaz az óvároson átmenő nyomvonalat választották és 1963-ban törvényi megerősítéssel tervbe is vették. Ez az 1960-as éveket átjáró viszonylag liberálisabb közhangulattal való szembenállás volt, mivel művészek és értelmiségiek álltak ki ellene. A kritikusok kevésbé találták jónak a formáját, mintsem az a funkció dominált, hogy városi autópálya jellegű forgalmat vezethessen át. Építését 1967-ben kezdték el akkori költségen 360 millió csehszlovák koronába került. A híd építése a belváros és a Váralja egy részének pusztulását hozta, eltűnt a zsinagóga a zsidónegyeddel, a Óváros téri, a Halászcsárda (Rybné námestie) és a Szent Márton-dóm előtere. A dóm bejárata pár méterre, az út szintje alá mellérendelt szerepbe került, míg a Staromestská út a belvárosba külön szintű csomópontokkal vezette be Pozsonyligetfalu új lakótelepéről a forgalmat. A Smena című lap ezért megbeszélést szervezett Híd Pozsony ellen? címmel és az archívumban a városért aggódó polgárok több száz aláírása megtalálható. A prágai tavasz leverése után 1968 augusztusában, ez a vita megállt és csak 1989 után, az új autópályahíd (ma: Lanfranconi híd) építése kapcsán lángolt fel. A belvárosi környezet és a városi az autópálya között feszülő problémákat azonban a költségek fedezete nélkül nem tudták megoldani. Ez Pozsony látképének és városrendezési kérdéseinek talán az egyik legnagyobb sebhelye. Kapacitása 37 000 jármű 24 óra alatt. Étterem A híd különleges attrakciója a 80 m magasan lévő Ufo étterem, amelynek kilátópontja 84,6 m magasan áll a pilonon. A vendéglátóhelyet 1974-ben nyitották meg Bystrica néven, azonban 2003-ban bezárt. 2005. június 15-től működik mai nevén. Az északról nézve jobb oldali pillérben található lifttel lehet feljutni, ahonnan jó kilátás nyílik a városra. Az étterem felső részén már 95 méter magasból lehet körültekinteni. A vészlépcső 430 fokos. A vendéglő befogadó képessége 127 fő. Nem forog az étterem. Sokan összetévesztik a Kamzík tv-toronnyal: Az 1975-ben épült, 200 méter magas torony Pozsony legmagasabb épülete. Egy „Torony” nevezetű étterem is található benne, ahonnan gyönyörű kilátás nyílik az egész városra. Fordítás Ez a szócikk részben vagy egészben a Neue Brücke (Bratislava) című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek További információk Az Ufo étterem honlapja